b'\n_START_ARTICLE_\nOnkilampi (Parkano)\n_START_SECTION_\nMaantietoa\n_START_PARAGRAPH_\nLammen pituus on 500 metri\xc3\xa4, leveys 300 metri\xc3\xa4 ja sen pinta-ala on 9,1 hehtaaria. Se on l\xc3\xa4pivirtausj\xc3\xa4rvi Aurejoessa Pet\xc3\xa4j\xc3\xa4j\xc3\xa4rven ja Vahoj\xc3\xa4rven v\xc3\xa4liss\xc3\xa4.  P\xc3\xa4\xc3\xa4osa lammen veden virtauksesta tulee Aurejoekea my\xc3\xb6ten Aurej\xc3\xa4rvest\xc3\xa4. Lammen pohjoisrantaan laskee mets\xc3\xa4oja, joka tuo pohjoisesta Haisukankaan etel\xc3\xa4puolisten soiden ja metsien kuivatusvesi\xc3\xa4. Lammen luusua on kapea, mutta se laajenee pian kuin toiseksi lammeksi, joka kapenee joen uomaksi vasta 350 metri\xc3\xa4 my\xc3\xb6hemmin. Rantaviivan pituus on 1,2 kilometri\xc3\xa4. Yli puolet lammen rannasta on suota tai avosuota. Pohjoisrannalla on kovaa maata ja sinne onkin rakennettu kaksi vapaa-ajan asuntoa. Lammen l\xc3\xa4hiymp\xc3\xa4rist\xc3\xb6ss\xc3\xa4 sijaitsee kaksi maatilaa ja niille p\xc3\xa4\xc3\xa4see yhdystielt\xc3\xa4 13289, joka kulkee lammen l\xc3\xa4nsipuolella ja riste\xc3\xa4\xc3\xa4 seututiehen 332. Parkanon ja Yl\xc3\xb6j\xc3\xa4rven v\xc3\xa4linen raja kulkee ohitse 350 metri\xc3\xa4 lammen ja joen it\xc3\xa4puolella.\n_START_SECTION_\nVirkistys\n_START_PARAGRAPH_\nJ\xc3\xa4rven vedenlaatu riippuu voimakkaasti Aurej\xc3\xa4rven vedenlaadusta._NEWLINE_J\xc3\xa4rvi kuuluu osana opastettua melontareitti\xc3\xa4 Aurej\xc3\xa4rvi\xe2\x80\x93Pet\xc3\xa4j\xc3\xa4j\xc3\xa4rvi\xe2\x80\x93Vahoj\xc3\xa4rvi\xe2\x80\x93Ruoj\xc3\xa4rvi\xe2\x80\x93Lepp\xc3\xa4sj\xc3\xa4rvi\xe2\x80\x93Kyr\xc3\xb6sj\xc3\xa4rvi.'